6 साल की उम्र से गायिकी करने वाले गोलू राजा अब बन गये हैं हीरो। जी हां, गायक से नायक बनने की परंपरा को आगे बढ़ाते हुए स्टार गायक के रूप में संगीत प्रेमियों के दिलों पर राज कर रहे गोलू राजा अब सिनेमा के रूपहले परदे पर भी नाचते गाते एवं मारधाड़ करते हुए नज़र आने वाले हैं। वे इन दिनों मुंबई में भोजपुरी फिल्म पृथ्वी राज की शूटिंग में व्यस्त हैं। फिल्म के निर्माता शिव शंकर सिंह व राज सिंह हैं। फिल्म के निर्देशक आर आर सिंह हैं। देश और समाज को जागरुक करने वाले संदेश पूर्ण भोजपुरी फिल्म पृथ्वी राज का निर्माण बहुत ही उम्दा पैमाने पर किया जा रहा है। फिल्म के मुख्य कलाकार गोलू राजा के साथ अविनाश शाही, श्रेया मिश्रा, कुनिका, अयाज खान, महेश आचार्य आदि हैं।